52. schôdza NR SR - 4.deň - A. dopoludnia
Dátum: 2026-05-29
Poslanec: Šipoš, Michal (SLOVENSKO)
Druh vystúpenia: Vystúpenie v rozprave

Ďakujem veľmi pekne. Ctení kolegovia, ctené kolegyne. Koaliční poslanci toho času štyria, piati. Ktorí tu by mali byť, ktorí by mali byť v piatok o 15:00 v práci, mali by tu argumentovať, mali by vystupovať, mali by obhajovať tento vládny zákon, mali by obhajovať pani Straku, ktorá by tu mala odpovedať na otázky občanom Slovenskej republiky. Prečo idete zdvíhať, pán poslanec Šutaj, trojnásobne pokuty občanom Slovenskej republiky? Prihláste sa do faktickej poznámky, nevyrušujte. Pán poslanec Šutaj, prosím, kolegovia, je 15:00, 18:00 v piatok. Nebudeme tu po sebe pokrikovať. Ak chcete sa zapojiť do rozpravy hocikto, prosím, prihláste sa. Možnosti máte na to vzhľadom na nový rokovací poriadok naozaj neúrekom, neúrekom, tak prosím, pán poslanec, pokračujte, ale nejako normálne to už dobojujme do 16:00. Samozrejme, že to dobojujeme normálne, ale budem sa pýtať vládnych poslancov. Budem im ukazovať, ako funguje toto zariadenie, že tam sa dá stlačiť, pán poslanec Šutaj, faktická poznámka. Tam sa dá stlačiť, že sa prihlásite do rozpravy a prídete celému národu vysvetliť, prečo idete ľuďom na Slovensku zdvíhať trojnásobné osobné pokuty. To vám už nestačí, že ich ožobračujete cez zvýšené poplatky? Všetko ste dali hore. Zvýšená DPH-čka, zvýšená diaľničná známka, rodičovský dôchodok ste zobrali, daňový bonus rodinám ste zobrali. Dnes ide všetko na Slovensku hore počas vašej vlády a ešte nemáte tu schopnosť prísť a povedať, prečo idete zdvíhať na trojnásobok pokuty. Občanom Slovenskej republiky vysvetlím, že vláda vyberie ročne, štatistika za rok 2024, 580 000 € na pokutách. Áno, to sú tie aj dopravné rôzne priestupky, kde si spomeniete, kde vás môžu ošklbať, tak vás ošklbú a za to berú do štátneho rozpočtu 580 000 € a teraz to chcú strojnásobiť a chcú, aby milión a pol vybrali. Tak rozumejte, každý, kto máte auto, vodičák, každý, kto ste v minulosti dostal nejakú pokutu od nejakého úradu, okresného úradu, za nejaký priestupok, čokoľvek, tak vedzte, že vám všetko pôjde hore. Ale ja sa pýtam, prečo to idete robiť? Nestačí vám, že ste zdvihli všetky poplatky, že ste zdvihli DPH, že tu tankujeme najdrahšie v rámci okolitých krajín? To vám nestačí? Prečo nevyberie pán Kamenický, ktorý tu včera sedel ako 5 korún, od Slovnaftu tých 500 miliónov €? Prečo nevyberú od zbrojárskeho priemyslu peniaze, veď tu máme za takmer 3 miliardy € sa vyprodukujú zbrane, munícia, ktorá ide zo Slovenska. Prečo nezdaníte týchto zbrojárov? Prečo nezdaníte hazard, páni vládni poslanci? Ľudia sa sťažujú, že keď pozerajú šport, teraz sme mali majstrovstvá sveta v hokeji. Čo chodí cez prestávky? Reklama na hazard. Kto pozeráte hokejové zápasy? Veľakrát mladí chlapci, ktorí vidia v tých hokejistoch svoje vzory. A títo cez reklamy, cez prestávky im súkáte hazardné hry, aby tipovali, aby mali zadarmo freespiny, aby sa stali z nich chudáci gambleri. Toto robíte. Žiaden zákon nepredložíte, ktorý by obmedzil hazard. Alebo aby ho aspoň zdanil, tak ako sme to spravili my. Keby ste zdanili hazard, mali by ste viac ako 350 miliónov € v štátnom rozpočte a nemuseli by ste vymýšľať takéto hlúposti, že ľuďom idete zase zdvihnúť pokuty. Prečo nerobíte niečo pre tých ľudí, čo ste im sľúbili? Mohli ste kúpiť podiel v Slovenských elektrárňach, bol na predaj. Dnes by štát mal väčšinu a mohol by pomôcť tým ľuďom s tými energiami. Tak ako sme to spravili my. Áno, za našej vlády, zastropovali sme ceny elektrickej energie. Prečo nerobíte zákony pre ľudí, tak ako ste to sľubovali pred voľbami? Znížime ceny energií, znížime ceny potravín. Zrazu sa tu bude žiť ako vo Švajčiarsku. Realita? Realita, že si tu žijeme ako v nejakej rovníkovej Afrike. To je niečo neuveriteľné, čo si tu dovoľujete. A potom, keď už na vás tlačia médiá, keď už, keď už na vás tlačia ľudia, občania, tak zrazu prídete s nejakou fatamorgánou, že vy predstavíte prorastové opatrenia. To je také základné nejaké čarovné slovíčko, tie prorastové opatrenia. No a teraz čakáme, kedy tie prorastové opatrenia budú predstavené. Čakáme mesiac, čakáme dva mesiace, čakáme tri mesiace, nikto nič. Nikde žiadne prorastové opatrenia. Zrazu prenikne do médií, že chcete znižovať obedňajšie prestávky na 15 minút pre zamestnancov. Ľudia nechápu, že v akom štáte žijú. Potom sa jeden minister vyhovára na druhého a druhý na tretieho, že to vlastne zamestnávatelia chceli, to nie oni, to, aby ste si nemysleli, my nič také nechceme, to nikdy tam nebude, my to neschvaľujeme a my budeme stáť za tými zamestnancami. No a čakáme na tie prorastové opatrenia, čakáme na tie prorastové opatrenia a prorastové opatrenia nikde. A potom príde piatok, pracovný deň 29. 5. A potom tu prídete s vládnym návrhom zákona, že chcete zvyšovať trojnásobne pokuty pre ľudí na Slovensku. Veľmi dobre sa pýtal kolega Jakab. Toto sú tie prorastové opatrenia, pani Érska? Povedzte nám. Je to už jedno riešenie z tohto balíčka, ktoré máte pripravené? Nevie. Nepovie. Sedí ticho. Pozerá sa. No. Ale prihlásite sa? Odpoviete nám? Dáte aspoň faktickú? Už môžete aj vy, pani Érska, dať faktickú. Už vaši kolegovia, vládni poslanci, vám dali tú možnosť prihlásiť sa, faktickou odpovedať. Áno, je toto prorastové, nie, nie je to prorastové. To nám stačí, keď nám poviete. Alebo nám poviete, ja neviem, budúci týždeň v pondelok budem mať tlačovú konferenciu a predstavím tie prorastové opatrenia. Toto je mimo toho. Toto nemá nič so mnou spoločné. Ja tu sedím len namiesto Šutaja Eštoka, lebo ten možno z randy-randy niekde spieva o vodičke. Ja neviem. Ja nechcem ho ako dehonestovať. Viem, že mal nejaký operačný zákrok, ale tu mi hovoria kolegovia, že ho videli včera na nejakej tlačovke. Tak asi už je v poriadku, neviem. Alebo vás tu len posadili, ako toho Šaška tu sedel, tiež nám nič nevedel povedať. Tiež sa ho pýtame. Pýtame sa ho na záchranky, kedy už bude ten tender, kedy to už bude tak, ako on hovoril, transparentné, čestné, čisté, všetko bude v poriadku. V auguste minulého roka to rozprával a sľuboval, že to bude v septembri. Potom hovoril, že to bude na jeseň. Potom hovoril, že to bude do konca roka 2025. Dnes máme poslednú schôdzu pred letom 2026. A Šutaj či Šaško tu sedí a kýve plecami tak ako vy, pozerá na mňa a nevie ani, čo má na to povedať. Tak potom buď tu ste ministri a budete nám hovoriť a budete nám odpovedať a budete si obhajovať svoje zákony, alebo to nerobte. Nerobte to proste. Dajte tam nejakých iných kolegov alebo poďme do tých predčasných volieb. Lebo ľudia chcú tie odpovede na tie otázky. Ľudia sa pýtajú, prečo je to tak. Toto nie je nejaký holubník. Toto nie je nejaké združenie poľovníkov. Nechcem ich uraziť alebo nejakých záhradkárov, ktorí sa tu bavia o tom, že čo bude budúci rok a koľko vysokej odstrelíme a koľko budeme kŕmiť srnky. Toto je Národná rada Slovenskej republiky pri všetkej úcte. Tak a keď to neviete a nechcete odpovedať, tak potom povedzte férovo, že v piatok nech sa nerokuje. Kopec času by sa tu ušetrilo, keby tento parlament tu nebol. Aspoň tí zamestnanci by tu nemuseli byť. Ušetrila by sa elektrika, nemuselo by sa tu svietiť. Ale vy si schválite, na drzáka si schválite ten piatok. Dáte si to do 16:00, jasné, aby čo najrýchlejšie vám to poprechádzalo, lebo viete, že tu skoro nikto nebude. To hlasovanie zrušíte. Už aj to hlasovanie, ktoré by prinútilo vládnych poslancov tu prísť a sedieť v tej sále, tak to zrušíte. A potom, keď my sa vás pýtame otázky, tak pozeráte na nás a tvárite sa, že čo vlastne ja od vás chcem? Kto ja som vôbec? Áno, prepáčte, pri všetkej úcte, ja som človek, ktorý bol zvolený do parlamentu. 31 000 ľuďmi dali mi mandát na to, aby som tu bol, aby som sa vás pýtal. A v mene tých 31 000 ľudí, v mene 267 000 voličov nášho hnutia sa vás pýtam, prečo idete zvýšiť trojnásobne pokuty občanom Slovenskej republiky? Vy, Hlas – sociálna demokracia. Pred voľbami s Pellegrinim po námestiach, tričká, cingy lingy bom. Pamätáte si to, pani Érska, ako ste spievali s Dolinkovou? Kde je Dolinková? Pamätáte si ešte na Dolinkovú? To bola taká jedna ministerka. Tam ona sa stratila. Ona tu nie je, tá Dolinková, už. Cingy lingy bom, pred voľbami dobre na tlačovkách to dobre vyzeralo. Jedna pani pekná blondínka, druhá pekná pani. Valášek po voľbách ste utekali. Tak ako bola tá pesnička, tak skončila aj pani Érska zdravotníctva. Prišiel Šaško, zbabraný záchrankový tender. On ešte na dovolenke, on sa tvári, že on s tým nič nemá. My tam protestujeme a vyzývame ho, aby odpovedal na otázky a on príde z dovolenky, on povie, on s tým nič nemá, on je spotený, on teraz nám nebude odpovedať, on nevie, on nechce. Potom on povie, že on to ide zrušiť. Potom generálny prokurátor povie, že nič nezrušil, lebo však tender bol pekne dokonaný. Tí, ktorí vyhrali, sponzori Hlasu, budú si môcť žiadať odškodné, budú môcť žalovať štát, aby získali náhradu škody a cingy lingy bom, ideme ďalej. Tak to už kde sme? Tu nás sledujú občania Slovenskej republiky. Tu chodia na balkón študenti. Pozerajú sa. Včera som bol s nimi. Hovoria mi, že oni nechápu, že čo to je za inštitúciu. Pozerajú nápis Národná rada Slovenskej republiky, prídu na balkón a vidia, že tu proste neodpovedajú ministri na otázky. Tu proste nie sú poslanci vládnej koalície, ktorí predkladajú zákony, v robote. 15:30, pracovná doba. Ľudia vo fabrikách, ľudia, živnostníci chodia, robia, makajú po sobotách, niektorí aj po nedeliach. Tu proste neodpovedajú ministri na otázky. Tu proste nie sú poslanci vládnej koalície, ktorí predkladajú zákony v robote. 15:30 pracovná doba. Ľudia vo fabrikách, ľudia živnostníci chodia, robia, makajú po sobotách, niektorí aj po nedeliach, aby uživili rodiny, aby zaplatili hypotéky. Koľko to bolo rečí o tých hypotékach pred voľbami? Jak Fico, on s tými bankami zatočí a oni znížia tie úrokové sadzby. Jak to skončilo? Cing-lingi-bong, koniec. Žiadne znížené úroky. Žiadna pomoc. Žijú v dedine. I oni idú stavať, oni idú rozostavať celé Slovensko a prešovská nemocnica. Pán poslanec, len aby sme boli féroví voči všetkým v pléne, tak len skúste plénu ozrejmiť, ako to súvisí s tlačou 1228, aby sa nám to tu úplne nerozutekalo. Úplne rešpektujem vaše právo vystupovať aj zo šírky, je tu nejako nejaký úzus. Len prosím, udržme to okolo tej 1228, dobre? 1228 – zákon, ktorý tu predkladá vláda. Zákon, ktorý ide strojnásobiť pokuty občanom Slovenskej republiky. Ja by som to povedal takto, pán podpredseda. Všetko so všetkým súvisí. A teraz si povedzme, že či áno alebo nie. Ja hovorím, že áno. Ja hovorím, že áno. Súvisí to s tým, že budú ľudia platiť trojnásobne vyššie pokuty, keď budú chodiť do tej prešovskej nemocnice parkovať a teraz nezaparkujú dobre, alebo pôjdu okolo tej nemocnice a pôjdu do protismeru, alebo im spadne na hlavu nejaký betónový pilier. A čo povie Kaliňák? No tígelinki bom. A Fico povie, že však ďakujeme tomu Kaliňákovi. Však mu treba ďakovať. Pomáhať mu treba. Poďme mu, ja neviem, sa klaňať alebo poďme mu prispieť, alebo poďme robiť nejakú brigádu. Čo keby sme v sobotu išli robiť brigádu na tú nemocnicu. Viete, ako za komunistov. A už sa bojím, že toto skopírujú hlasáci a cez víkend Michal Bartek tam pôjde, zorganizuje brigádu mladých sociálnych demokratov a budú cementom tam s lopatami hádzať do miešačky a už nebude chýbať tá jedna lopata, ako hovoril Fico. Čiže takto, pán podpredseda. Ja sa dožadujem odpovedí. Môj kolega, ktorý vystúpil, Július Jakab, sa dožaduje odpovedí od pani Sitek, od vládnych poslancov. Môj kolega poslanecký Igor Dušenka upozornil na protiústavnosť tohto zákona. On hovorí, že ústavní právnici, a Igor Dušenka je sakra dobrý právnik, ktorý si naštuduje veci. Niekoľkokrát už upozornil vládnych poslancov, že majú chyby v zákonoch a potom to opravovali. Právnik Igor Dušenka, poslanec Národnej rady za hnutie SLOVENSKO, hovorí, že tento zákon je protiústavný a že máte problém. Zarábate si na problém, pôjde to na Ústavný súd. Čo mi na to poviete, pani Érska, páni poslanci za SMER? Dvaja, čo tu sedia. Čo mi na to poviete? Nič neviete. Len vykrikovať viete, pán Šulca. Len vykrikovať. Nevidím vás tam prihláseného. Takže na záver môjho vystúpenia, pán podpredseda parlamentu, aby sa nám to tu nerozutekalo, ako ste povedali, vás žiadam, aby ste neignorovali otázky opozičných poslancov. Aby ste vysvetlili ľuďom, občanom Slovenskej republiky, vašim voličom za stranu SMER, HLAS, SNS, prečo idete zdvíhať trojnásobne pokuty občanom Slovenskej republiky? Prečo to musíte robiť? Prečo neurobíte radšej lepší výber daní, ako to bolo za vlády Igora Matoviča? 1,8 miliardy € navyše sa vybralo navyše. Za vás o 1,8 miliardy menej. Takmer 2 miliardy vám uchádzajú niekde do priestoru. A vy tu idete zdvíhať poplatky chudákom, ľuďom, občanom Slovenskej republiky. Však zderme ho ešte z kože, chudáka, keď išiel 60 km/h. Prečo nie? Alebo robil nejaký priestupok. Poďme ho ešte zdrať. Však nech platí, chudák. Ale oligarchom, veľkým finančným sponzorom, majiteľom televízií, bulváru, súkromných zdravotných poisťovní. Nad tým sa nesmie šahať. Na tých sa nesmie šahať. Tí sú chránení. Tí sú naši ľudia. Slovnaft, ďalšia vec. Za nás sme schválili v roku 2022 jedným hlasovaním v pléne viac ako 520 miliónov € do rozpočtu. Za vás? Tu Lacko, Ladislav, prepáčte, Kamenický, Fantoci, Picasso sa postaví a povie, že on to ešte vymámí od toho Slovnaftu. Počkajte, on to ešte vymámí. Rok 23 nič, 24 nič, 25 nič, 26 je rok teraz, leto ide. Za chvíľu, ani sa nenazdáme, budú voľby. Bude po voľbách a Ladislav Kamenický, toho času minister, povie, že on už nestihol, lebo už je pred voľbami. Už nestihol. No, nedalo sa, lebo Matovič, Ódor, Heger, Ľudovít Štúr, Mária Terézia, Milan Rastislav Štefánik, Dzurinda, Radičová, pesnička dokolečka, tá istá. Takže nalejme si čistého vína, páni a dámy, a poďme diskutovať. Poďme odpovedať na naše otázky, ktoré vám kladieme, ktoré sa pýtame. Ak nám nezodpoviete tie otázky, tak len potvrdzujete, že vás tu zavolali, aby ste si sadli. Aby ste si ťukali do mobilu. Aby ste boli ticho a aby ste o 16:00 išli domov. I na vysvetlenie nie. Ďakujem pekne. Pekne, pán poslanec.